Source: https://ispis.sk/judikatura/KSKE/7Sd58/2012
Timestamp: 2020-04-01 13:49:50+00:00

Document:
KSKE 7 Sd 58/2012 - iSpis
iSpis Judikatúra – KSKE 7 Sd 58/2012
KS v Košiciach, dátum 31.08.2012, sp.zn. KSKE 7 Sd 58/2012
Súd: Krajský súd Košice Spisová značka: 7Sd/58/2012 Identifikačné číslo súdneho spisu: 7012200967 Dátum vydania rozhodnutia: 31. 08. 2012 Meno a priezvisko sudcu, VSÚ: JUDr. Jana Karady ECLI: ECLI:SK:KSKE:2012:7012200967.1
Uznesenie Krajský súd v Košiciach v právnej veci navrhovateľky: N. E., A.. XX.X.XXXX, W. XXX XX D. Č.. XXX, proti odporkyni: Sociálna poisťovňa, ústredie, so sídlom ul. 29. augusta č. 8, 813 63 Bratislava, v konaní o invalidný dôchodok, takto
O d m i e t a opravný prostriedok navrhovateľky ako oneskorene podaný.
Navrhovateľka sa opravným prostriedkom doručeným odporkyni dňa 27.7.2012 domáhala preskúmania rozhodnutia odporkyne č. XXX XXX XXXX X zo dňa 9.2.2012, ktorým jej bol od 18.3.2012 odňatý invalidný dôchodok.
Podľa § 250p prvá veta O.s.p., ak je návrh podaný oneskorene, súd uznesením opravný prostriedok odmietne.
Napadnuté rozhodnutie odporkyne, ktoré obsahovalo správne poučenie o mieste a lehote na podanie návrhu na jeho preskúmanie, bolo navrhovateľke doručené do vlastných rúk dňa 12.3.2012, pričom jeho prevzatie potvrdila navrhovateľka vlastnoručným podpisom na doručenke.
Opravný prostriedok proti vyššie uvedenému rozhodnutiu odporkyne podľa odtlačku pečiatky pošty na obálke bol podaný na poštovú prepravu až dňa 26.7.2012 a odporkyni bol doručený dňa 27.7.2012, teda zjavne po 30-dňovej lehote stanovenej na podanie návrhu na preskúmanie rozhodnutia, ktorá uplynula už dňa 11.4.2012.
Z uvedeného dôvodu súd opravný prostriedok navrhovateľky ako oneskorene podaný podľa ust. § 250p prvá veta O.s.p. uznesením odmietol.

References: súd 
 súd 
 § 250
 súd 
 súd 
 § 250